  Удмуртиысь тазалыкез утёнъя министерстволэн пресс-службаез Анжелика Тихонова корреспондент 2022-тӥ арын Воткаысь ёрос эмъюртэ вить эмчиосты кутозы. Ваньзылы ик соослы улон инты висъялозы. Со сярысь элькунысь тазалыкез утёнъя министерстволэн пресс-службаез ивортӥз. « Али ми нырысь ик амбулаторной службамес тырмытыны тыршиськом. Выль поликлиника усьтӥськытозь вань участокъёсмы тырмытэмын мед луозы. Ар пумозь дорамы вить эмчиосты кутыны ӧдъяськом – терапевтъёсты но одӥг травматологез. Кылем арын но вить ӧнерчиосты интыям, соос пӧлысь кыксэ – «Земский доктор» программая ёрос амбулаториосы. Соос быдэн 1,5 миллион манет басьтӥзы. Туэ 14-тӥ тулыспалысен ми дорын выль терапевт Максим Пономарёв ужа, со «красной зонаын» приём нуэ » Алексей Бородулин, Вотка ёрос эмъюртысь валтӥсь эмчи Ваньмызлы ик выль ӧнерчиоссылы улон инты висъязы, со сяна, соос улосвыл программая быдэн 500 сюрс манет басьтӥзы. « Ми ваньзылы муниципал квартираос сётӥськом, со пумысен ёрос но кар кивалтэтэн ужмы тупатэмын. Эмъюрт ас кужыменыз чебер карон понна тупатъян ужъёс но нуэ » Алексей Бородулин, Вотка ёрос эмъюртысь валтӥсь эмчи Участковой терапевт Максим Пономарёв Ижкарын вордӥськиз. Со кылем арын Ижкарысь ик кун эм академиез йылпумъяз. « Татчы ужаны лыктыкум, улон инты сётозы шуыса ӧй ик малпа вал. Воткаын ужаны кельше, коллективын монэ умой пумитазы. Али опытогес ужъюлтошъёсыным ялан кенешоно луэ на, нокин но ноку юрттэт сётыны пумит ӧз на луы » Максим Пономарёв, эмчи Пусъём, «Земский доктор» программа Удмуртиын 2012-тӥ арысен ужа, нош «Земский фельдшер» – 2018-тӥ арысен. 2021-тӥ арын программаослы луыса элькунысь эмъюртъёсы 89 ӧнерчиосты кутӥзы – 64 эмчиосты но 25 шор эм ужасьёсты. Кылем арысен программае гуртъёсысь фельдшер-акушер пунктъёсы ужаны лыктӥсь акушеръёс но эмсузэръёс но пыриськыны быгато. Программаосъя эмчиос 1,5 но 1 миллион манет басьто, нош шор эм ужасьёс – 750 сюрс но 500 сюрс манет. Тодэ вайытом, Удмуртиын 1-тӥ южтолэзьысен планъя эмъюрттэт сётонэз азьланьтӥзы. Тегъёс: Удмуртия Вотка эмчиос Тазалык  